Document ID: 32011R0336

KOMISIJAS REGULA (ES) Nr. 336/2011
(2011. gada 7. aprīlis),
ar ko groza Regulu (EK) Nr. 1292/2008 attiecībā uz barības piedevas Bacillus amyloliquefaciens CECT 5940 izmantošanu barībā, kura satur diklazurilu, monenzīnnātriju un nikarbazīnu
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 13. panta 3. punktu,
tā kā:
(1)
Regulā (EK) Nr. 1831/2003 noteikts, ka piedevu izmantošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un procedūras.
(2)
Regulā (EK) Nr. 1831/2003 ir paredzēta iespēja barības piedevas atļauju grozīt pēc atļaujas turētāja pieprasījuma un Eiropas Pārtikas nekaitīguma iestādes (“Iestāde”) atzinuma saņemšanas.
(3)
Ar Komisijas 2008. gada 18. decembra Regulu (EK) Nr. 1292/2008 par atļauju kā barības piedevu lietot Bacillus amyloliquefaciens CECT 5940 (Ecobiol un Ecobiol plus) (2) uz desmit gadiem mikroorganismu preparātu Bacillus amyloliquefaciens CECT 5940 atļāva lietot gaļas cāļiem.
(4)
Atļaujas turētājs iesniedza pieprasījumu mainīt minētās piedevas atļaujas nosacījumus, lai šo piedevu varētu izmantot gaļas cāļiem paredzētā barībā, kas satur tādus kokcidiostatus kā monenzīnnātrijs, diklazurils, nikarbazīns, robenidīna hidrohlorīds, salinomicīnnātrijs, lazalocīdnātrijs, narazīns/nikarbazīns, maduramicīnamonijs, dekokvināts vai semduramicīnnātrijs. Atļaujas turētājs iesniedza attiecīgos datus, lai pamatotu savu pieprasījumu.
(5)
Iestāde 2010. gada 9. novembra atzinumā secināja, ka piedeva Bacillus amyloliquefaciens CECT 5940 ir savienojama ar diklazurilu, monenzīnnātriju un nikarbazīnu (3).
(6)
Regulas (EK) Nr. 1831/2003 5. panta nosacījumi ir izpildīti.
(7)
Tāpēc attiecīgi jāgroza Regula (EK) Nr. 1292/2008.
(8)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1292/2008 pielikumu aizstāj ar tekstu šīs regulas pielikumā.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir piemērojama visās dalībvalstīs.
Briselē, 2011. gada 7. aprīlī

Labels: 0
17
6